Page:Hesiod, The Homeric Hymns, and Homerica.djvu/610

 {| align="center" ἑσταότ’ ἐν προμάχοις κατὰ γαστέρα ἐς μέσον ἧπαρ· κὰδ δ’ ἔπεσεν πρηνής, ἁπαλὰς δ’ ἐκόνισσεν ἐθείρας. [δούπησεν δὲ πεσών, ἀράβησε δὲ τεύχε’ ἐπ’ αὐτῷ.] Τρωγλοδύτης δὲ μετ’ αὐτὸν ἀκόντισε Πηλείωνο, πῆξεν δ’ ἐν στέρνῳ στιβαρὸν δόρυ· τὸν δὲ πεσόντα εἷλε μέλας θάνατος, ψυχὴ στόματος δ’ ἐξέπτη. Σευτλαῖον δ’ ἂρ ἔπεφνε βαλὼν κέαρ Ἐμβασίχυτρον, Ἀρτοφάγος δὲ Πολύφωνον κατὰ γαστέρα τύψεν· ἤριπε δὲ πρηνής, ψυχὴ δὲ μελέων ἐξέπτη. Λιμνόχαρις δ’ ὡς εἶδεν ἀπολλύμενον Πολύφωνον, Τρωγλοδύτην ἁπαλοῖο δι’ αὐχένος [τρῶσεν ἐπιφθὰς πέτρῳ μυλοειδέϊ· τὸν δὲ σκότος ὄσσε κάλυψε· ] Ὠκιμίδην δ’ ἄχος εἷλε καὶ ἤλασεν ὀξέι σχοίνῳ οὐδ’ ἐξέσπασεν ἔγχος ἐναντίον· ἤριπε δ’ εὐθύς· Λειχήνωρ δ’ αὐτοῖο τιτύσκετο δουρὶ φαεινῷ καὶ βάλεν, οὐδ’ ἀφάμαρτε καθ’ ἤπατος· ὡς δ’ ἐνόησε Κοστοφάγον φεύγοντα, βαθείαις ἔμπεσεν ὄχθαις. ἀλλ’ οὐδ’ ὣς ἀπέληγε μάχης, ἀλλ’ ἤλασεν αὐτόν· κάππεσε δ’, οὐδ’ ἀνένευσεν, ἐβάπτετο δ’ αἵματι λίμνη πορφυρέῳ, αὐτὸς δὲ παρ’ ἠιόν’ ἐξετανύσθη χορδῇσιν λιπαρῇσί τε πειρόμενος λαγόνεσσιν. Τυροφάγον δ’ αὐτῇσιν ἐπ’ ὄχθαις ἐξενάριξεν. &emsp;&emsp;&emsp;*&emsp;&emsp;&emsp;&emsp;&emsp;*&emsp;&emsp;&emsp;&emsp;&emsp;*&emsp;&emsp;&emsp;&emsp;&emsp;* Πτερνογλύφον δὲ ἰδὼν Καλαμίνθιος ἐς φόβον ἦλθεν, ἥλατο δ’ ἐς λίμνην φεύγων, τὴν ἀσπίδα ῥίψας. Φιλτραῖον δ’ ἀρ’ ἔπεφνεν ἀμύμων Ἐμβραοίχυτρος, [Ὑδρόχαρις δέ τ’ ἔπεφνεν Πτερνοφάγον βασιλῆα,] χερμαδίῳ πλήξας κατὰ βρέγματος· ἐγκέφαλος δὲ ἐκ ῥινῶν ἔσταξε, παλάσσετο δ’ αἵματι γαῖα. 556
 * }